અમદાવાદ: જુલાઇ સિરીઝ ધમાકેદાર જોવાયા બાદ આજે ઓગસ્ટ સિરીઝના પ્રથમ દિવસે જ બજારમાં પ્રોફિટ બુકિંગની ચાલ નોંધાઇ હતી. નિફ્ટીમાં ૪૮ પોઇન્ટનો ઘટાડો નોંધાતાં ૧૦ હજારની સપાટી તોડી નીચે ૯૯૭૫ પોઇન્ટની સપાટીએ, જ્યારે સેન્સેક્સ ૧૭૧ પોઇન્ટના ઘટાડે ૩૨,૧૦૮ પોઇન્ટની સપાટીએ ખૂલ્યો હતો. બેન્ક શેરમાં પ્રોફિટ બુકિંગ જોવાયું હતું એટલું જ નહીં બેન્ક નિફ્ટીમાં પણ ૧૬૧ પોઇન્ટનો ઘટાડો નોંધાઇ ૨૪,૭૬૧ની સપાટીએ નોંધાઇ હતી.